turjo4nis/wikipedia-bn-dump-20250701 huggingface dataset:
ঝিলংজা ইউনিয়ন

ঝিলংজা বাংলাদেশের কক্সবাজার জেলার অন্তর্গত কক্সবাজার সদর উপজেলার একটি ইউনিয়ন।

আয়তন 
ঝিলংজা ইউনিয়নের আয়তন ৭১৯৫ একর (২৯.১২ বর্গ কিলোমিটার)।

জনসংখ্যা 
২০১১ সালের পরিসংখ্যান অনুযায়ী ঝিলংজা ইউনিয়নের লোকসংখ্যা ৭৯,২০৩ জন। এর মধ্যে পুরুষ ৪২,৯৬৯ জন এবং মহিলা ৩৬,২৩৪ জন।

অবস্থান ও সীমানা 
কক্সবাজার সদর উপজেলার সর্ব-দক্ষিণে ঝিলংজা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৭ কিলোমিটার। এ ইউনিয়নের উত্তর-পশ্চিমে কক্সবাজার পৌরসভা, উত্তরে খুরুশকুল ইউনিয়ন ও পাটালি মাছুয়াখালী ইউনিয়ন, পূর্বে রামু উপজেলার চাকমারকূল ইউনিয়ন, দক্ষিণ-পূর্বে রামু উপজেলার দক্ষিণ মিঠাছড়ি ইউনিয়ন, দক্ষিণে রামু উপজেলার খুনিয়াপালং ইউনিয়ন এবং দক্ষিণ-পশ্চিমে বঙ্গোপসাগর অবস্থিত।

প্রশাসনিক কাঠামো 
ঝিলংজা ইউনিয়ন কক্সবাজার সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম কক্সবাজার সদর মডেল থানার আওতাধীন। এ ইউনিয়ন জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ। এ ইউনিয়নের গ্রামগুলো হল:
 বড়ছড়া
 কোনারপাড়া
 মুহুরীপাড়া
 ঝিরঝিরপাড়া
 চান্দেরপাড়া
 লারপাড়া
 মুক্তারকূল
 মৌলভীপাড়া
 ডিককূল
 দরগাহপাড়া
 খরুলিয়া
 হাজীপাড়া
 ঘাটপাড়া
 জানারঘোনা
 মুন্সির বিল
 সিকদার পাড়া

শিক্ষা ব্যবস্থা 
ঝিলংজা ইউনিয়নের সাক্ষরতার হার ৪৩.৮৯%। এ ইউনিয়নে ১টি ইন্টারন্যাশনাল কলেজ, ১টি পলিটেকনিক্যাল কলেজ, ১টি আলিম মাদ্রাসা, ১টি মাধ্যমিক বিদ্যালয়, ৪টি দাখিল মাদ্রাসা ও ৯টি প্রাথমিক বিদ্যালয় রয়েছে।

শিক্ষা প্রতিষ্ঠান 
কলেজ
 কক্সবাজার হার্ভার্ড ইন্টারন্যাশনাল কলেজ
 কক্সবাজার পলিটেকনিক্যাল কলেজ
 কক্সবাজার সরকারি কলেজ

মাদ্রাসা
 ছুরতিয়া আলিম মাদ্রাসা
 কক্সবাজার নুরুল উলুম ইসলামিয়া দাখিল মাদ্রাসা
 উত্তর পাটলী হযরত আবু বকর সিদ্দিক (রা.) দাখিল মাদ্রাসা
 উম্মে হাবিবা বালিকা দাখিল মাদ্রাসা
 খরুলিয়া তা'লিমুল কোরআন দাখিল মাদ্রাসা
 জায়েদ বিন সাবিত (রা.) ও আল মানার ইনস্টিটিউট দাখিল মাদ্রাসা

মাধ্যমিক বিদ্যালয়
 খরুলিয়া উচ্চ বিদ্যালয়

প্রাথমিক বিদ্যালয়
 চান্দেরপাড়া সরকারি প্রাথমিক বিদ্যালয়
 দক্ষিণ খরুলিয়া সরকারি প্রাথমিক বিদ্যালয়
 দক্ষিণ মাইজপাড়া সরকারি প্রাথমিক বিদ্যালয়
 পূর্ব খরুলিয়া সরকারি প্রাথমিক বিদ্যালয়
 মুক্তারকুল সরকারি প্রাথমিক বিদ্যালয়
 মুহুরীপাড়া শান্তিনিকেতন সরকারি প্রাথমিক বিদ্যালয়
 লারপাড়া সরকারি প্রাথমিক বিদ্যালয়
 শাপলাকুঁড়ি কচিকাঁচা সরকারি প্রাথমিক বিদ্যালয়
 হাজীপাড়া সরকারি প্রাথমিক বিদ্যালয়

যোগাযোগ ব্যবস্থা 
ঝিলংজা ইউনিয়নে যোগাযোগের প্রধান সড়ক হল চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।

খাল ও নদী 
ঝিলংজা ইউনিয়নের মধ্য দিয়ে প্রবাহিত হচ্ছে বাঁকখালী নদী এবং দক্ষিণ-পশ্চিম পাশে রয়েছে বঙ্গোপসাগর।

হাট-বাজার 
ঝিলংজা ইউনিয়নের প্রধান ৪টি হাট-বাজার হল খরুলিয়া বাজার,   বাংলাবাজার, লিংক রোড বাজার এবং উপজেলা বাজার।

দর্শনীয় স্থান 
 উত্তরণ শুটিং স্পট
 দরিয়ানগর, বড়ছড়া

জনপ্রতিনিধি 
 বর্তমান চেয়ারম্যান: টিপু সুলতান

আরও দেখুন 
 কক্সবাজার সদর উপজেলা
 কক্সবাজার সদর থানা
 কক্সবাজার জেলা

তথ্যসূত্র

বহিঃসংযোগ 

কক্সবাজার সদর উপজেলার ইউনিয়ন
জাওয়া গান

জাওয়া গান পশ্চিমবঙ্গের পশ্চিম সীমান্তবর্তী অঞ্চল অর্থাৎ পুরুলিয়া জেলার পশ্চিমাংশে প্রচলিত গান। এখানের বর্ষাকালীন একটি শস্য উৎসব 'জাওয়া পরব'কে কেন্দ্র করে এখানে জাওয়া গান গাওয়া হয়। এই উৎসব ভাদু উৎসবের সমসাময়িক হলেও ভাদু উৎসবের সঙ্গে এর কোনো সম্পর্ক নেই।

সময়কাল 

ভাদ্র মাসে নতুন শস্যরোপণের সময় জাওয়া উৎসব শুরু হয়। শস্যরোপণের সময়ই এই গান গাওয়া হয়। বাংলার আরেকটি শস্য উৎসব করম পরবের সময় এই গান গাওয়া হলেও দুটি এক উৎসব নয়। করম পরব ধান রোপণের শেষ পর্বে অনুষ্ঠিত হয়।

সুর ও তাল 
জাওয়া গানের সুরের মধ্যে একটি মিষ্টতা আছে। এর গানের তাল খুব দ্রুত। গানের সুর ক্রমশ চড়ার দিকে চলতে থাকে। গানের অন্তিম পর্বে তাল এতটাই দ্রুত থাকে যে কথা প্রায় বোঝাই যায় না। সেই সময় নৃত্যও দ্রুত গতিতে চলতে থাকে। যারা এই নাচের সঙ্গে অভ্যস্ত তারা বাদে এই নাচ করতে পারা খুব কঠিন।

উৎসবকেন্দ্রীক গান
জাওয়া উৎসবকে কেন্দ্র করে গাওয়া খুব কম গানই পাওয়া যায়। গানে গাছ ও পাতার কথা আছে এমন গান হল-

১.

২.

জাওয়া নাচ
কিছু গানে জাওয়া নাচের কথা প্রকাশ পেয়েছে। এই রকম একটি গান-

বৈচিত্র্য 
এই গানের সঙ্গে শস্য রোপণের অথবা জাওয়া উৎসবের কোনো সম্পর্ক নেই। অর্থাৎ গানের মধ্যে শস্য সম্পর্কিত কথা পাওয়া যায় না। জীবনের বিভিন্ন বিষয়কে নিয়ে এই গান শুনতে পাওয়া যায়। যেমন-

এই গানে গামছার চটক দেখে ভানুমতীর বিস্ময়ের কথা আছে। এখানে বিরি অর্থ 'কলাই', জতহিতে অর্থ 'কর্ষণে', কুলি অর্থ গাঁয়ের রাস্তা এবং লহর শালে অর্থ 'যেখানে হাসিঠাট্টা চলে'।

অন্য আঙ্গিকে
জাওয়া যে শস্য রোপণের উৎসব সেই বিষয়ে সন্দেহ না থাকলেও 'জাওয়া' ছোট কন্যাদের একটি নৃত্য উৎসব। এই উৎসবে আদিম মানুষের সন্তান কামনার কথাও লুকিয়ে আছে। যেহেতু মানুষের বিশ্বাস কন্যাদের মধ্যে উর্বরাক্ষমতা অধিক তাই এই নাচ-গান তথা উৎসব মূলত কুমারীদের দ্বারাই অনুষ্ঠিত হয়।

আরও দেখুন 
 ঝুমুর গান
 জাগের গান
 টপ্পা গান
 আখড়াই গান
 হোলবোল

তথ্যসূত্র

পশ্চিমবঙ্গের লোকসংগীত
পশ্চিমবঙ্গের সংস্কৃতি
পশ্চিমবঙ্গের লোকসংস্কৃতি
পার্বত্য চট্টগ্রাম উন্নয়ন বোর্ড

পার্বত্য চট্টগ্রাম উন্নয়ন বোর্ড একটি সরকারি সংস্থা ছিল যা ১৯৭৮ সালে তৎকালীন বাংলাদেশের রাষ্ট্রপতি জিয়াউর রহমান বাংলাদেশের পূর্বাঞ্চলীয় পার্বত্য চট্টগ্রামে শান্তি বাহিনী বিদ্রোহীদল গঠনের পরিপ্রেক্ষিতে গঠন করেছিলেন।

ইতিহাস 
পার্বত্য চট্টগ্রাম সংঘাত এড়াতে এবং একে পরিচালনা করতে ১৯৭৬ এর শুরুর দিকে পার্বত্য চট্টগ্রাম উন্নয়ন বোর্ড অধ্যাদেশ, ১৯৭৬ জারি করে পার্বত্য চট্টগ্রাম উন্নয়ন বোর্ড নামে একটি প্রতিষ্ঠান গঠন করা হয়। এই বোর্ডের অর্থায়নের ভার ছিলো এশীয় উন্নয়ন ব্যাংকের হাতে। পার্বত্য চট্টগ্রাম অধিবাসীদের আর্থ-সামাজিক উন্নয়নের পাশাপাশি সাধারণ প্রশাসনের মত অন্যান্য উন্নয়নমূলক কর্মকান্ডও এই বোর্ডে অধীনে পরিচালিত হত। এসব কার্যক্রম সমন্বয়ের ভার ছিলো বাংলাদেশ সেনাবাহিনীর হাতে।  সেনাবাহিনীর ২৪ পদাতিক ডিভিশনের জিওসি পদাধিকারবলে এই বোর্ডের চেয়ারম্যান হতেন। পরবর্তীতে পার্বত্য চট্টগ্রাম শান্তি চুক্তি, ১৯৯৭'র অধীনে এই উন্নয়ন বোর্ডের পাশাপাশি বান্দরবান পার্বত্য জেলা পরিষদ, রাঙ্গামাটি পার্বত্য জেলা পরিষদ, খাগড়াছড়ি পার্বত্য জেলা পরিষদ এবং পার্বত্য চট্টগ্রাম আঞ্চলিক পরিষদ গুলোতেও এই বিশেষ শাসনব্যবস্থা প্রবর্তিত হয়েছে। পরবর্তীতে  সপ্তম জাতীয় সংসদ (১৯৯৬–২০০১) আমলে তৎকালীন প্রধানমন্ত্রী শেখ হাসিনা জুম্ম প্রতিনিধিকে এই বোর্ডের চেয়ারম্যান নির্বাচন করলেও পরবর্তীতে অষ্টম জাতীয় সংসদ (২০০১–২০০৬) আমলে তৎকালীন প্রধানমন্ত্রী খালেদা জিয়া সেটিকে বাতিল করে দেন। সবশেষে, ২০১৪ সালে পার্বত্য চট্টগ্রাম উন্নয়ন বোর্ড অধ্যাদেশ, ১৯৭৬ রহিত করে পার্বত্য চট্টগ্রাম উন্নয়ন বোর্ড আইন, ২০১৪ নামে নতুন একটি আইন প্রণয়ন করে একে স্বতন্ত্র সংবিধিবদ্ধ সংস্থায় রূপান্তর করা হয়।

পরিচালনা পর্ষদ 
বোর্ডের পরিচালনা পর্ষদে যাঁরা থাকেন:
 চেয়ারম্যান
 ভাইস চেয়ারম্যান
 সদস্য, পার্বত্য চট্টগ্রাম আঞ্চলিক পরিষদ
 সদস্য, জেলা প্রশাসক, বান্দরবান জেলা
 সদস্য, জেলা প্রশাসক, রাঙ্গামাটি জেলা
 সদস্য, জেলা প্রশাসক, খাগড়াছড়ি জেলা
 সদস্য, পার্বত্য চট্টগ্রাম বিষয়ক মন্ত্রণালয়
 সদস্য, বান্দরবান পার্বত্য জেলা পরিষদ
 সদস্য, রাঙ্গামাটি পার্বত্য জেলা পরিষদ
 সদস্য, খাগড়াছড়ি পার্বত্য জেলা পরিষদ
 সদস্য-সচিব, পার্বত্য চট্টগ্রাম উন্নয়ন বোর্ড

তথ্যসূত্র

চট্টগ্রাম বিভাগ
বাংলাদেশের সরকারি সংস্থা
পার্বত্য চট্টগ্রাম সংঘাত
চট্টগ্রাম বিভাগের ইতিহাস
খাগড়াছড়ি জেলা
বান্দরবান জেলা
রাঙ্গামাটি জেলা
১৯৭৬-এ বাংলাদেশে প্রতিষ্ঠিত
মনোরঞ্জন ধর

মনোরঞ্জন ধর (২১ ফেব্রুয়ারি ১৯০৪ - ২২ জুন ২০০০) বাংলাদেশের একজন রাজনীতিবিদ এবং কূটনীতিক। স্বাধীন বাংলাদেশের প্রথম জাতীয় নির্বাচনে জয়ী হয়ে তিনি মন্ত্রীর দায়িত্ব পান। বাংলাদেশের সংবিধানের প্রথম চারটি সংশোধনী তাঁর হাত ধরেই সম্পন্ন হয়।

শৈশব জীবন 
মনোরঞ্জন কলকাতা বিশ্ববিদ্যালয় থেকে বি.এ এবং এল.এল.বি ডিগ্রি লাভ করেন। তিনি ১৯২১ সালে অসহযোগ আন্দোলনে যোগ দেন। তিনি ১৯৩০ সালে চট্টগ্রাম অস্ত্রাগার লুন্ঠনে অংশগ্রহণ করেন। তিনি ১৯৩৮ - ১৯৪০ 'গন-অভিযান' সাপ্তাহিক পত্রিকার সম্পাদক ছিলেন।

রাজনৈতিক জীবন 
মনোরঞ্জন ধর ১৯৪৬ সালে বঙ্গীয় প্রাদেশিক আইনসভার সদস্য নির্বাচিত হন। তিনি ১৯৪৭ সাল থেকে ১৯৫৮ সাল পর্যন্ত তিনি পূর্ব বাংলা প্রাদেশিক আইন পরিষদের সদস্য ছিলেন। বায়ান্নের ভাষা আন্দোলনে তিনি আইন পরিষদের ভেতরে ও বাইরে সক্রিয় ভূমিকা পালন করেন। এ কারণে তিনি কারাবরণও করেন। তিনি ১৯৫৪ সালে আইন পরিষদ কর্তৃক গঠিত সংখ্যালঘু কমিশনের সদস্য ছিলেন। তিনি ১৯৫৬-৫৮ সালে পূর্ব পাকিস্তান সরকারের অর্থ ও সংখ্যালঘু দফতরের মন্ত্রী ছিলেন। তিনি ১৯৭২ সালে জাপানে বাংলাদেশের রাষ্ট্রদূত নিযুক্ত হন। ১৯৭৩ সালে প্রথম জাতীয় সংসদ নির্বাচনে আওয়ামী লীগের মনোনয়নে তিনি সংসদ সদস্য নির্বাচিত হন এবং ১৯৭৩ সালের ১৬ মার্চ বাংলাদেশ সরকারের আইন, সংসদ ও বিচার বিষয়ক মন্ত্রীর দায়িত্ব লাভ করেন।

শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রিসভায় আইন মন্ত্রী ছিলেন।

আরও দেখুন 
 মোশতাক আহমেদ মন্ত্রিসভা

তথ্যসূত্র 

১৯০৪-এ জন্ম
২০০০-এ মৃত্যু
বাংলাদেশী হিন্দু
বাংলাদেশের সাবেক মন্ত্রী
কলকাতা বিশ্ববিদ্যালয়ের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
মোশতাক আহমেদের মন্ত্রিসভার সদস্য
শেখ মুজিবুর রহমানের তৃতীয় মন্ত্রিসভার সদস্য
বাংলাদেশের স্বাধীনতা যুদ্ধে জড়িত ব্যক্তি
প্রথম জাতীয় সংসদ সদস্য
ময়মনসিংহ জেলার রাজনীতিবিদ
ময়মনসিংহ জেলার আইনজীবী
জাপানে বাংলাদেশের রাষ্ট্রদূত
শেখ মুজিবুর রহমানের চতুর্থ মন্ত্রিসভার সদস্য
বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বাংলাদেশের আইন, বিচার ও সংসদ বিষয়ক মন্ত্রী
বাংলাদেশ কৃষক শ্রমিক আওয়ামী লীগের কার্যনির্বাহী কমিটির সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
বঙ্গীয় আইনসভার সদস্য ১৯৪৬-১৯৪৭
পূর্ববঙ্গ আইনসভার সদস্য ১৯৪৭-১৯৫৪
খানসামা জমিদার বাড়ি

খানসামা জমিদার বাড়ি বাংলাদেশের রংপুর বিভাগের দিনাজপুর জেলার অন্তর্ভুক্ত খানসামা উপজেলায় অবস্থিত এই জমিদার বাড়ি।

ইতিহাস
দিনাজপুর জেলার খানসামা উপজেলার আলোকঝাড়ি ইউনিয়নের অধীনস্থ একটি গ্রাম জয়গঞ্জ। আর এই জয়গঞ্জ গ্রামেই অবস্থিত ঐতিহাসিক এই জমিদার বাড়ি। এই জমিদার বাড়িটি তিনটি নামে পরিচিত। "খানসামা জমিদার বাড়ি", "খানসামার জয়সঙ্করের জমিদার বাড়ি" ও "জয়গঞ্জ জমিদার বাড়ি" নামে পরিচিত। তবে এই জমিদার বাড়ি কবে নাগাদ প্রতিষ্ঠিত হয় এবং কে এই জমিদার বাড়ির প্রতিষ্ঠাতা তা জানা যায়নি। তবে কথিত আছে, ভারতবর্ষে যখন জমিদারি প্রথা চালু ছিল, তখন থেকেই এই এলাকায় এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা এবং কোনো জমিদারের ইতিহাসে নাম না থাকলেও শেষ জমিদারের রয়েছে। শেষ জমিদারের নাম জয়শঙ্কর।  তার নামানুসারে এই এই গ্রামের নামকরণ করা হয় জয়গঞ্জ। তার জমিদারির আমলেই এখানে গড়ে উঠে জয়গঞ্জ বাজার। যা প্রায় বিশ বছর আগে বিলুপ্ত হয়ে গেছে। পরবর্তীতে দেশ ভাগের আগেই জমিদারি প্রথা বিলুপ্ত হওয়ার পর শেষ জমিদার জয়শঙ্কর প্রায় ১০০ একর জমি এবং জমিদার বাড়িটি রেখে ভারতের শিলিগুড়িতে চলে যান। জমিদার বাড়িটিতে একতলা একটি প্রাসাদ রয়েছে এবং এর মধ্যে থাকার ঘর, বসার ঘর, মালামাল রাখার ঘর ও মন্দির রয়েছে।

বর্তমান অবস্থা
অযত্ন এবং অবহেলার কারণে এই জমিদার বাড়িটি ধ্বংসের মুখে পতিত হয়। যার চারপাশ ঝোপঝাড়-জঙ্গলে জরাজীর্ণ হয়ে যায়। পরবর্তীতে উপজেলা প্রশাসন ২০০৬ সালে এটি পরিষ্কার করে ৫০টি পরিবারকে থাকার ব্যবস্থা করে দেন। এই জমিদার বাড়ির দেয়ালের প্রায় ৩০/৪০ শতাংশ ধশে পড়েছে, তবে ৬০ শতাংশ এখনো দৃশ্যমান। বর্তমানে জমিদারি আমলের কিছু লিচু, আম, সেগুন, তালগাছ, বকুল, শালসহ অন্যান্য গাছ রয়েছে।

আরো দেখুন
 জমিদার বাড়ি

তথ্যসূত্র

জমিদার বাড়ি
দিনাজপুর জেলার দর্শনীয় স্থান
পারুল ঘোষ

পারুল ঘোষ (১৯১৫ - ১৩ আগস্ট ১৯৭৭) একজন ভারতীয় সঙ্গীত

কর্মজীবন 
পারুল ঘোষ ১৯৩৫ - ১৯৫১ সাল পর্যন্ত হিন্দি এবং বাংলা সিনেমার গানের সঙ্গীতশিল্পী ছিলেন।  তার জন্ম বর্তমান বাংলাদেশের বরিশালে, ভাই অনিল বিশ্বাসের মাধ্যমে তিনি নেপথ্য সঙ্গীতশিল্পী হিসাবে পরিচিত হন। তার কণ্ঠ দেওয়া উল্লেখযোগ্য সিনেমা হচ্ছে জোয়ার ভাটা, মিলন, হামারি বাত এবং নমস্তে। শুরুর দিকে তিনে কলকাতার নিউ থিয়েটার্সের সঙ্গে যুক্ত ছিলেন।

ব্যক্তিজীবন ও মৃত্যু 
পারুল ঘোষ বিশিষ্ট বংশীবাদক পান্নালাল ঘোষকে বিয়ে করেন ১৯২৪ সালে। তিনি মালাদ, মুম্বাই-এ ১৯৭৭ সালের ১৩ আগস্ট ইহলোক ত্যাগ করেন।

তথ্যসূত্র 

১৯৭৭-এ মৃত্যু
২০শ শতাব্দীর ভারতীয় সঙ্গীতশিল্পী
বাংলাদেশী গায়িকা
বাংলা ভাষার সঙ্গীতশিল্পী
ভারতীয় নেপথ্য গায়িকা
বরিশালের ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় গায়িকা
মুম্বইয়ের সঙ্গীতশিল্পী
মহারাষ্ট্রের নারী সঙ্গীতজ্ঞ
১৯১৫-এ জন্ম
আরোপালা সিলেটেনসিস

সিলেট ওকব্লু(বৈজ্ঞানিক নাম: Arhopala silhetensis (Hewitson)) 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত মাঝারি আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।

উপপ্রজাতি 
ভারতে প্রাপ্ত সিলেট ওকব্লু এর উপপ্রজাতি হল- 

 Arhopala silhetensis silhetensis (Hewitson, 1862) – Broad-bordered Sylhet Oakblu

বিস্তার 
ভারতের সিকিম থেকে পূর্ব মায়ানমার এর বিভিন্ন অঞ্চলে দেখা যায়।

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ 

ডানার উপরিতল উজ্জ্বল চকচকে নীল অথবা নীলচে বেগুনী এবং কোস্টাল এবং টার্মিনাল প্রান্তসীমা কালচে বাদামী বর্নের এবং সরু। পিছনের ডানায় ২নং শিরার প্রান্তভাগে একটি ছোট লেজ বর্তমান।

ডানার নিম্নতল ফ্যাকাশে হলদে বাদামী এবং কালচে বাদামী সুস্পষ্ট দাগ-ছোপ ও বন্ধনী যুক্ত। ডানার নিম্নতলে কোনো বেগুনি আভা দেখা যায় না। সামনের ডানায় সেল এর মধ্যে ৩টি ছোপ বর্তমান। সেল এর বহিঃপ্রান্তের ছোপটি সর্ববৃহৎ এবং তার ঠিক উপরে কোস্টার মধ্যভাগে একটি অপেক্ষাকৃত ছোট একটি ছোপ চোখে পড়ে। ডিসকাল বন্ধনীর উপরের অংশ সোজা এবং উক্ত বন্ধনীস্থ ৭ নং শিরা সংলগ্ন ছোপটি ভিতর দিকে সরে এসেছে। পিছনের ডানার বেসাল (গোড়া) ও সাব-বেসাল অংশে ৩টি করে ছোপের দুটি সারি পরপর সমান্তরাল ভাবে অবস্থান করে। ডিসকাল ছোপের সারিদ্বারা গঠিত বন্ধনীটি অসংলগ্ন। টার্নাল অংশে সবজে আঁশ অস্পষ্ট অথবা অনুপস্থিত।

স্ত্রী 
সামনের ডানার উপরিতলে বেসাল, ডিসকাল অংশ এবং ডরসাম এর ভিতরের অর্ধ উজ্জ্বল ইষদ বেগুনি নীল এবং কোস্টাল, এপিকাল এবং টার্মিনাল অংশ খুব চওড়া এবং কালচে বাদামী বর্নের। পিছনের ডানার উপরিতলে নীল অংশ অপেক্ষাকৃত কম বিস্তার সম্পন্ন।

স্ত্রী প্রকারের ডানার নিম্নতলের দাগ-ছোপ পুরুষ প্রকার অপেক্ষা কম, বিশেষত সামনের ডানার ছোপগুলি প্রায়শই অনুপস্থিত এবং সাব-টার্মিনাল বন্ধনীটি অস্পষ্ট অথবা ঝাপসা।

তথ্যসূত্র 

ভারতের প্রজাপতি
আসামে প্রাপ্ত লাইসিনিডি গোত্রের প্রজাপতি
এশিয়ার প্রজাপতি
১৮৬২-এ বর্ণিত প্রজাপতি
বাংলাদেশ হাই-টেক পার্ক কর্তৃপক্ষ

বাংলাদেশ হাই-টেক পার্ক কর্তৃপক্ষ (বাহাটেপাক) হচ্ছে বাংলাদেশের একটি সরকারি সংস্থা যেটি সারা দেশে প্রযুক্তি পার্ক প্রতিষ্ঠা, ব্যবস্থাপনা এবং পরিচালনায় নিয়োজিত।

২০১০ সালে গঠিত হয়ে, বাহাটেপাক বর্তমানে গাজীপুর জেলার কালিয়াকৈর হাই-টেক পার্ক এবং যশোর সফটওয়্যার টেকনোলোজি পার্ক সহ প্রকল্পসমূহের বাস্তবায়নে কাজ করছে। ঢাকার মহাখালী আইটি ভিলেজ, রাজশাহী জেলার পবা উপজেলার বরেন্দ্র সিলিকন সিটি, এবং সিলেট জেলার কোম্পানীগঞ্জ উপজেলায় সিলেট ইলেক্ট্রনিক সিটি এই সংস্থার পরিকল্পিত প্রকল্পের মধ্যে অন্তর্ভুক্ত।

রূপকল্প ও অভিলক্ষ

রুপকল্প : বাংলাদেশে আইটি/হাই-টেক শিল্পের টেকসই উন্নয়ন ও বিকাশ।

অভিলক্ষ্য :  তথ্য-প্রযুক্তি শিল্পের জন্য আন্তর্জাতিক মানের অবকাঠমো/স্থাপনা প্রতিষ্ঠা; তথ্য-প্রযুক্তি ব্যবসায়ের অনুকূল  ও টেকসই পরিবেশ এবং তথ্য-প্রযুক্তি নির্ভর শিল্পের ইকোসিস্টেম তৈরি; তথ্য-প্রযুক্তি শিল্প ও ব্যবসায়ের সকল সেবা ওয়ান স্টপ সার্ভিসের মাধ্যমে সম্পন্ন করা।

বিনিয়োগ
২০২১ সালের ৩০ সেপ্টেম্বর বঙ্গবন্ধু হাই-টেক সিটিতে সাতটি ও যশোরের শেখ হাসিনা সফটওয়্যার টেকনোলজি পার্কে দুটি কোম্পানিকে প্লট বরাদ্দের চুক্তি স্বাক্ষর করে বাংলাদেশ হাইটেক পার্ক কর্তৃপক্ষ। আগামী ৪০ বছরের জন্য বঙ্গবন্ধু হাই-টেক সিটিতে ওয়ালটন হাই-টেক ইন্ডাস্ট্রিজ লিমিটেড, টেকনোমিডিয়া লিমিটেড, ড্যাফোডিল কম্পিউটার্স লিমিটেড, সেলট্রোন ইলেক্ট্রো ম্যানুফ্যাকচারিং সার্ভিস লিমিটেড, উল্কাসেমি প্রাইভেট লিমিটেড, ম্যাকটেল লিমিটেড, চাইল্ড হেলথ রিসার্চ ফাউন্ডেশন এবং শেখ হাসিনা সফটওয়্যার টেকনোলজি পার্কে রেডডট ডিজিটাল লিমিটেড ও ফেলিসিটি বিগ ডাটা লিমিটেড বিনিয়োগের সুযোগ পাবে। নয়টি কোম্পানি ৫৫ মিলিয়ন ডলার বিনিয়োগ করবে। এরা হার্ডওয়্যার, সফটওয়্যার, আইওটি, বিপিও, গবেষণা ও উন্নয়ন, ডাটা সেন্টার ইত্যাদি নিয়ে কাজ করবে। পার্ক দুটিতে প্রায় সাড়ে ৩ হাজার লোকের কর্মসংস্থান হবে।

হাইটেক পার্কের তালিকা 

১। কালিয়াকৈর হাইটেক পার্ক, কালিয়াকৈর,  কর্মসংস্থান লক্ষমাত্রা: ১,০০,০০০ (এক লক্ষ)

২। যশোর আইটি পার্ক, যশোর, কর্মসংস্থান লক্ষমাত্রা: ৫০০০

৩। জনতা টাওয়ার সফটওয়্যার টেকনোলজি পার্ক, ঢাকা, বর্তমান কর্মসংস্থান : ৮৭০

৪। রাজশাহী হাইটেক পার্ক, রাজশাহী, কর্মসংস্থান লক্ষমাত্রা: ১৪,০০০

৫। হাইটেক পার্ক, সিলেট (সিলেট ইলেকট্রনিক্স সিটি), কর্মসংস্থান লক্ষমাত্রা: ৫০,০০০

৬। নাটোর ট্রেনিং এন্ড ইনকিউবেশন সেন্টার, নাটোর, বর্তমান কর্মসংস্থান : ৭৯৯

৭। শেখ কামাল আইটি ট্রেনিং এন্ড ইনকিউবেশন সেন্টার, (৭টি, সিলেট (কোম্পানীগঞ্জ), নাটোর (সিংড়া), নেত্রকোণা (সদর), বরিশাল (সদর(, মাগুরা (সদর), কুমিল্লা (লালমাই),  চট্রগ্রাম (সিটি করপোরেশন), প্রশিক্ষণ লক্ষমাত্রা: ১৫,০০০

৮। জেলা পর্যায়ে আইটি/হাইটেক পার্ক (১২ টি জেলায় : রংপুর, নাটোর (সিংড়া), খুলনা, বরিশাল, ঢাকা (কেরানীগঞ্জ), গোপালগঞ্জ (বশেমুরবিপ্রবি), ময়মনসিংহ (সদর), জামালপুর (সদর), কুমিল্লা (সদর দক্ষিণ), চট্রগ্রাম (সদর), কক্সবাজার (রামু), সিলেট (কোম্পানীগঞ্জ), কর্মসংস্থান লক্ষমাত্রা: ৬০,০০০, প্রশিক্ষণ লক্ষমাত্রা : ৩০,০০০

৯। আইটি বিজনেস ইনকিউবেটর, চুয়েট, প্রশিক্ষণ লক্ষমাত্রা : ২০০

১০। রাজশাহীতে শেখ মুজিব হাইটেক পার্ক, রাজশাহীতে আইসিটি ইনকিউবেটর কাম ট্রেনিং সেন্টার

১১। প্রকৌশল ও প্রযুক্তি বিশ্ববিদ্যালয়ে খুলনাতে আইসিটি ইনকিউবেটর কাম ট্রেনিং সেন্টার।

তথ্যসূত্র

বহিঃসংযোগ
 
 অফিশিয়াল ওয়েবসাইট

২০১০-এ বাংলাদেশে প্রতিষ্ঠিত
বাংলাদেশে বিজ্ঞান ও প্রযুক্তি
বাংলাদেশের অর্থনীতি
ব্যবসা উদ্যান
বাংলাদেশের শিল্প
গ্রেট ভিক্টোরিয়া মরুভূমি

গ্রেট ভিক্টোরিয়া মরুভূমি () হলো  পশ্চিম অস্ট্রেলিয়া ও দক্ষিণ অস্ট্রেলিয়ার সমতল  তৃণভূমি, নোনা হ্রদ, বালির স্তুপ এবং নুড়িপাথরের ঘনসন্নিবিষ্ট বিস্তীর্ণ অঞ্চল নিয়ে অবস্থিত অস্ট্রেলিয়ার বৃহত্তম মরুভূমি। এটি পশ্চিম থেকে পূর্বদিকে ৭০০ কি.মি. (৪৩০ মাইল) প্রশস্ত এবং পশ্চিম অস্ট্রেলিয়ার পূর্ব গোল্ডফিল্ড প্রদেশ থেকে দক্ষিণ অস্ট্রেলিয়ার গওলার রেঞ্জস্‌ পর্যন্ত এর মোট আয়তন ৩৪৮,৭৫০ বর্গ কিমি (১৩৪,৬৫৩ বর্গ মাইল)। এ অঞ্চলের বার্ষিক গড় বৃষ্টিপাতের পরিমাণ খুবই কম এবং অনিয়মিত। বৃষ্টিপাতের পরিসর ২০০ মিঃমিঃ থেকে ২৫০ মিঃমিঃ (৭.৯ ইঞ্চি - ৯.৮ ইঞ্চি) পর্যন্ত হয়ে থাকে। গ্রেট ভিক্টোরিয়া মরুভূমিতে তুলনামূলকভাবে অনেক বজ্রঝড় হয়| বছরে গড়ে ১৫-২০ বারের মতো বজ্রঝড় সংঘটিত হয়। গ্রীষ্মকালে এই মরুভূমিতে তাপমাত্রা ৩২° থেকে ৪০° সেলসিয়াস (৯৪°-১০৪° ফারেনহাইট) পর্যন্ত হয়। অন্যদিকে শীতকালে তাপমাত্রা ১৮° থেকে ২৩° সেলসিয়াসের (৬৪°-৭৩° ফারেনহাইট) মধ্যে থাকে। এই মরুভূমি একটি জনবিরল অঞ্চল।

ব্যুৎপত্তি

ইতিহাস

পরিবেশ ও প্রকৃতি

বাস্তুসংস্থা

জলবায়ু

যোগাযোগব্যাবস্থা

অর্থনৈতিক গুরুত্ব

অন্যান্য

তথ্যসূত্র

গ্রেট ভিক্টোরিয়া মরুভূমি
মরুভূমি ও শুষ্ক গুল্মভূমি
পশ্চিম অস্ট্রেলিয়ার মরুভূমি
দক্ষিণ অস্ট্রেলিয়ার মরুভূমি
মাদারগঞ্জ পৌরসভা

মাদারগঞ্জ পৌরসভা বাংলাদেশের জামালপুর জেলার অন্তর্গত একটি পৌরসভা।

অবস্থান
এই পৌরসভাটি মাদারগঞ্জ উপজেলায় অবস্থিত।এর উত্তরে ইসলামপুর উপজেলা ও মেলান্দহ উপজেলা, দক্ষিণে সরিষাবাড়ি উপজেলা, পূর্বে মেলান্দহ উপজেলা ও জামালপুর সদর উপজেলা এবং পশ্চিমে বগুড়া জেলা অবস্থিত।

ইতিহাস 

মাদারগঞ্জ পৌরসভা ২১ ডিসেম্বর ১৯৯৯ সালে ৯টি ওয়ার্ড নিয়ে গঠিত হয়।

প্রশাসনিক এলাকা

জনসংখ্যার উপাত্ত 
বাংলাদেশের ২০০১ সালের অাদমশুমারি (জনসংখ্যা গণনা) অনুযায়ী মাদারগঞ্জ পৌরসভার জনসংখ্যা ৩০০৭৬ জন।

শিক্ষা প্রতিষ্ঠান 
মাদারগঞ্জ পৌরসভায় উল্লেখযোগ্য শিক্ষা প্রতিষ্ঠান সমূহ-

প্রাথমিক বিদ্যালয়
বালিজুড়ী মডেল সরকারি প্রাথমিক বিদ্যালয়
বালিজুরী আর.এ সরকারি প্রাথমিক বিদ্যালয়
মির্জা কাশেম মডার্ণ মডেল সরকারি প্রাথমিক বিদ্যালয়
জোনাইল সরকারি প্রাথমিক বিদ্যালয়
জোনাইল নয়াপাড়া সরকারি প্রাথমিক বিদ্যালয়
জোনাইল পক্ষিমারী সরকারি প্রাথমিক বিদ্যালয়
জোনাইল দক্ষিণ পক্ষিমারী সরকারি প্রাথমিক বিদ্যালয়
জোনাইল বীর গোপালপুর সরকারি প্রাথমিক বিদ্যালয়
জোনাইল চাইলেনীপাড়া সরকারি প্রাথমিক বিদ্যালয়
বাণিকুঞ্জ সরকারি প্রাথমিক বিদ্যালয়

কিন্ডার গার্টেন
জুই কিন্ডার গার্টেন এন্ড হাই স্কুল
মাদারগঞ্জ আর্দশ কিন্ডার গার্টেন এন্ড হাই স্কুল
মাদারগঞ্জ প্রি-ক্যাডেট এন্ড হাই স্কুল
হলি মিশন স্কুল এন্ড কলেজ(মাদারগঞ্জ শাখা)
নবপ্রাণ স্কুল

মাধ্যমিক বিদ্যালয়
জোনাইল উচ্চ বিদ্যালয়
মির্জা রওশন আলী উচ্চ বিদ্যালয়
বালিজুড়ী এফ.এম উচ্চ বিদ্যালয়
বালিজুড়ী রওশন আরা সরকারি বালিকা উচ্চ বিদ্যালয়
মাদারগঞ্জ এ.ম পাইলট উচ্চ বিদ্যালয়
জোনাইল নয়াপাড়া ফাতেমা খানমামুদ উচ্চ বিদ্যালয়
স্টুডেন্ট কেয়ার হাই স্কুল
সানশাইন একাডেমি

মাদ্রাসা
বালিজুড়ী এস.এম সিনিয়র ফাযিল (ডিগ্রি) মাদ্রাসা
মাদারগঞ্জ আব্দুল আলী মির্জা কাসেম কামিল মাদরাসা
জোনাইল বাজার হাফেজিয়া কওমি মাদ্রাসা ও এতিমখানা
 দারুল কোরআন ইন্টারন্যাশনাল হেফজ মাদ্রাসা 
 দারুল উলুম বালক বালিকা মাদ্রাসা

কলেজ
জামালপুর টেক্সটাইল ইনস্টিটিউট
মাদারগঞ্জ এ এইচ জেড সরকারি কলেজ
মাদারগঞ্জ মির্জা কাসেম নরুন্নাহার মহিলা কলেজ

দর্শনীয় স্থান
তালুকদার বাড়ীর মসজিদ
ঠাকুরবাড়ীর মন্দির
তমালতলা শিব মন্দির
খরকা বিল
হাওয়াই রোড
জোনাইল তালতলা

উল্লেখযোগ্য ব্যক্তি 

বীর মুক্তিযোদ্ধা শহীদ গোলাপ হোসেন (জোনাইল পূজা ঘাটি)

আশিক মাহমুদ তালুকদার

সুরুজ তরফদার

মির্জা আজম

গীতিকার নজরুল ইসলাম বাবু

বহিঃসংযোগ 
 মাদারগঞ্জ উপজেলা

তথ্যসূত্র

জামালপুর জেলার পৌরসভা
নিকোলাস হ্যামিল্টন

নিকোলাস হ্যামিল্টন একজন অস্ট্রেলীয় অভিনেতা। তিনি ২০১৭ সালে মুক্তিপ্রাপ্ত মার্কিন অতিপ্রকৃত অধীরতামূলক চলচ্চিত্র ইট এ "হেনরি বাওয়ার্স" এবং, ২০১৬ সালে মুক্তিপ্রাপ্ত মার্কিন হাস্যরস দৃশ্যকাব্যমূলক চলচ্চিত্র ক্যাপ্টেন ফ্যানটাস্টিক এ "রেলিয়ন" ভূমিকায় অভিনয় করার জন্য পরিচিত।
এছাড়াও হ্যামিল্টন তার ইউটিউব চ্যানেল এবং আরও অন্যান্য অনুষ্ঠানে গান পরিবেশন করেন।

চলচ্চিত্রসমূহ

চলচ্চিত্র

ছোট পর্দায়

পুরস্কার সমূহ

তথ্যসূত্র

বহিঃসংযোগ 

অস্ট্রেলীয় অভিনেতা
জীবিত ব্যক্তি
২০০০-এ জন্ম
২১শ শতাব্দীর অস্ট্রেলীয় অভিনেতা
অস্ট্রেলীয় চলচ্চিত্র অভিনেতা
অস্ট্রেলীয় টেলিভিশন অভিনেতা
মার্কিন যুক্তরাষ্ট্রে অস্ট্রেলীয় প্রবাসী
পুরুষকামী, নারীকামী ও উভকামী ব্যক্তিদের তালিকাঃ ড, জ য

Parent article: List of gay, lesbian or bisexual people;
Siblings:

পৃথিবীজুড়ে বিখ্যাত ব্যক্তি যারা গে, লেসবিয়ান অথবা উভকামী; তাদের নিয়ে এটি একটি আংশিক তালিকা। যেসব বিখ্যাত ব্যক্তিকে নিয়ে গুজব ছড়ানো হয়েছে, তারা সমকামী অথবা উভকামী হতে পারেন; তাদেরকে এখানে অন্তর্ভুক্ত করা হয় নি। 
যৌন অভিমুখিতার ঐতিহাসিক পাঠ এবং সংজ্ঞা সময়ে সময়ে পরিবর্তিত হয়েছে। উদাহরণস্বরুপ; ২০ শতকের মধ্যভাগের পূর্ব পর্যন্ত "গে" শব্দটি যৌন অভিমুখিতাকে ব্যাখ্যা করতে ব্যবহৃত হয় নি। ১৯ শতকের মধ্যভাগে বিভিন্ন ধরনের শ্রেণিবিন্যাস করে যৌন অভিমুখিতাকে বর্ণনা করা হত এবং গবেষকরা কখনো কখনো একে নেতিবাচক বা বিচ্যুত (divergent) করে দেওয়া অর্থেই ব্যবহার করতেন। বেশকিছু গবেষণা থেকে দেখানো হয়েছে, যৌন অভিমুখিতা নিয়ে যতগুলো গবেষণা হয়েছে, তার বেশিরভাগই যৌন অভিমুখিতাকে সংজ্ঞায়িত করতে ব্যর্থ হয়েছে; ফলে বিভিন্ন ধরনের ভিন্ন ভিন্ন গবেষণালব্ধ ফলাফলের মধ্যে সামঞ্জস্য তৈরীতে তা ব্যর্থ হয়েছে।

পাশ্চাত্যের মানুষদের যাদের এ তালিকায় অন্তর্ভুক্ত করা হয়েছে; তাদের সমকামিতার প্রতি সামাজিক দৃষ্টিভঙ্গী প্রতিভাত হয়েছে। পিউ রিসার্চ সেন্টারের' ২০০৩ সালের গ্লোবাল এটিটিউড পরিসংখ্যান থেকে দেখা গিয়েছে; "আফ্রিকা এবং মধ্যপ্রাচ্যের মানুষরা কঠোরভাবে সমকামী বিরুদ্ধ। কিন্তু ল্যাটিন আমেরিকার বেশিরভাগ অংশ, যেমনঃ মেক্সিকো, আর্জেন্টিনা, বলিভিয়া এবং ব্রাজিলের মত দেশগুলোতে সমকামিতার প্রতি উচ্চহারে সহানুভুতিশীল অবস্থা দেখা যায়। ইউরোপের পশ্চিম এবং পূর্বে এই ইস্যুতে বিভক্ত। প্রত্যেক পশ্চিমা ইউরোপের বেশিরভাগই জরিপে মত দিয়েছে, সমকামিতামে সামাজিকভাবে স্বীকার করে নিতে হবে। যখন বেশিরভাগ রাশিয়ান, পোল এবং ইউক্রেনীয়রা এর বিরুদ্ধে মত দিয়েছে। মার্কিনীরাও বিভক্ত- অল্প একটু বেশি মার্কিনী (৫১ শতাংশ) বিশ্বাস করে সমকামিতা স্বীকার করে নেওয়া উচিত এবং ৪২ শতাংশ মনে করে এর বিরোধিতা করা উচিত।"

এক্স (X)

ওয়াই (Y)

য (Z)

তথ্যসূত্র

 W

sh:Spisak poznatih LGBT osoba/U-Z
খুবানি

খুবানি এক প্রকার ফল। এর গাছের নাম খুবানি গাছ। এটি প্রুনাস প্রজাতির উদ্ভিদ।

পুষ্টিগুণ 
খুবানিতে প্রচুর অ্যান্টিঅক্সিডেন্ট, লৌহ ও কপার রয়েছে।

উপকারিতা 
এর উপকারিতাগুলো হলোঃ
 এটি ত্বকের স্বাস্থ্য ভালো রাখে বলে শরীর সুস্থ ও সতেজ থাকার পাশাপাশি ক্যান্সারও প্রতিরোধ হয়
 ডায়াবেটিস রোগের ক্ষেত্রে রক্তের শর্করা কমিয়ে দেয় বলে এটি উপকারী;
 এতে প্রচুর লৌহ ও কপার থাকায় রক্তস্বল্পতা দূরীভূত হয়।

ব্যবহার 
খুবানির বহুবিধ ব্যবহার রয়েছে; যেমনঃ
 এটি বিভিন্ন প্রকার মসলাদার রান্নার উপকরণ হিসাবে ব্যবহৃত হয়।
 ফল-খাদ্য হিসাবে ব্যবহৃত হয়।
 তেল হিসাবে এটি ব্যবহৃত হয়।

উৎপাদন 
তুরস্ক পৃথিবীর সর্বাধিক অ্যাপ্রিকট উৎপাদনকারী দেশ। এরপরেই ইরান এবং আর্মেনিয়ার অবস্থান।

চিত্রশালা

তথ্যসূত্র

বহিঃসংযোগ 

 

বাংলাদেশের ফল
মার্ক আলেগ্রে

মার্ক আলেগ্রে () (২২ ডিসেম্বর ১৯০০- ৩ নভেম্বর ১৯৭৩) একজন ফরাসি চিত্রনাট্যকার, আলোকচিত্রশিল্পী এবং চলচ্চিত্র পরিচালক।

জীবনী
তিনি সুইজারল্যাণ্ডের  বাসেল-ষ্টাট-এর বাসেল শহরে জন্মগ্রহণ করেন। তিনি ইভ আলেগ্রের বড় ভাই ছিলেন। মার্ক আইনজীবী হওয়ার জন্য অধ্যয়ন করেছিলেন। 

মার্ক আলেগ্রে মিশেল মরগান, জঁ-পল বেলমোঁদো, রেমু, জেরার ফিলিপ, দানিয়েল দোলর্ম, লুই জুরদঁ, এবং রোজে ভাদিমের সহকারী পরিচালকের সহযোগিতায় বিখ্যাত হয়ে উঠেন, তিনি ১৯৭৩ সালে মৃত্যবরণ করেন। তার মৃতদেহ ফ্রান্সের ভের্সাই শহরে সিমতিয়ের দে গনার সমাধিস্থলে শায়িত আছে।

চলচ্চিত্র পরিচিতি 

 ১৯২৭ : ট্রাভেলস ইন দ্য কঙ্গো (প্রামাণ্য)
 ১৯৩০ :  (short)
 ১৯৩১ : মামজেল নিতোচু
 ১৯৩১ : জাই কুয়েলিক চোজ অ্যা ভোউস ডায়ার (short)
 ১৯৩১ :  (short)
 ১৯৩১ : 
 ১৯৩১ : 
 ১৯৩২ : La Petite Chocolatière
 ১৯৩২ : Fanny
 ১৯৩৪ : Zouzou
 ১৯৩৪ : 
 ১৯৩৪ : 
 ১৯৩৪ : Sans famille
 ১৯৩৫ : Les Beaux jours
 ১৯৩৬ : Under Western Eyes
 ১৯৩৬ : Adventure in Paris
 ১৯৩৬ : The Terrible Lovers
 ১৯৩৭ : Gribouille
 ১৯৩৭ : Woman of Malacca 
 ১৯৩৭ : Andere Welt (German-language version of Woman of Malacca)
 ১৯৩৮ : Orage
 ১৯৩৮ : Entrée des artistes
 ১৯৩৯ : Le Corsaire
 1941 : Parade en sept nuits
 1942 : L'Arlésienne

 1942 : The Beautiful Adventure
 ১৯৪৩ : Les Deux timides
 ১৯৪৪ : Les Petites du quai aux fleurs
 ১৯৪৫ : Félicie Nanteuil
 ১৯৪৬ : Lunegarde
 ১৯৪৬ : Pétrus
 ১৯৪৭ : Blanche Fury
 ১৯৫০ : Blackmailed
 ১৯৫০ : Maria Chapdelaine
 ১৯৫২ :  (documentary)
 ১৯৫২ : 
 ১৯৫৩ : Julietta
 ১৯৫৪ : Loves of Three Queens
 ১৯৫৫ : School for Love
 ১৯৫৫ : Lady Chatterley's Lover
 ১৯৫৬ : En effeuillant la marguerite a.k.a. Plucking the Daisy a.k.a. Mademoiselle Striptease
 ১৯৫৭ : 
 ১৯৫৮ : Be Beautiful But Shut Up
 ১৯৫৮ : Sunday Encounter
 ১৯৫৯ : 
 ১৯৬১ : 
 ১৯৬২ : Tales of Paris
 ১৯৬৩ : 
 ১৯৬৬ : Lumière (documentary)
 ১৯৭০ : Le Bal du Comte d'Orgel

তথ্যসূত্র

বহিঃসংযোগ
 

১৯০০-এ জন্ম
১৯৭৩-এ মৃত্যু
ফরাসি পুরুষ লেখক
এলজিবিটিকিউ পরিচালক
ফরাসি চলচ্চিত্র পরিচালক